open-index/open-wikipedia-markdown huggingface dataset:
Markku Yli-Isotalo

**Markku Ensio Yli-Isotalo** (9. marraskuuta 1952 Kuortane – 2. elokuuta 2011) oli suomalainen painija, joka edusti aktiiviurallaan Kuortaneen Kuntoa.

Yli-Isotalo sijoittui neljänneksi kreikkalais-roomalaisen painin 68&nbsp;kg:n sarjassa Minskin MM-kilpailuissa 1975. Seuraavana vuonna hän oli samassa sarjassa kahdeksas Montréalin olympialaisissa. EM-kilpailuissa hän sijoittui parhaimmillaan yhdeksänneksi vuonna 1973.

Yli-Isotalo voitti aikuisten sarjassa kaikkiaan 11 SM-kultaa, kaksi hopeaa ja kaksi pronssia vuosina 1972–1979, osan niistä vapaapainissa.

## Saavutuksia
*Olympialaiset (kevytsarja):
**Montréal 1976, kahdeksas 
*Miesten kreikkalais-roomalaisen painin MM-kilpailut (kevytsarja):
**Teheran 1973, yhdestoista
**Katowice 1974, yhdeksäs
**Minsk 1975, neljäs 
**Göteborg 1977, seitsemäs
*Miesten kreikkalais-roomalaisen painin EM-kilpailut (kevytsarja):
**Helsinki 1973, yhdeksäs 
**Ludwigshafen am Rhein 1975, yhdestoista
**Leningrad 1976, kolmastoista
**Bursa 1977, kymmenes
**Oslo 1978, kolmastoista
*Miesten vapaapainin EM-kilpailut (kevytsarja):
**Lausanne 1973, kahdestoista 
*Junioreiden kreikkalais-roomalaisen painin EM-kilpailut (60 kg): 
**Huskvarna 1970, viides
*Kreikkalais-roomalaisen painin SM-kilpailut
**Kultaa 1973, 1974, 1975, 1977 ja 1978 (68 kg)
*Vapaapainin SM-kilpailut
**Kultaa 1974 ja 1975 (68 kg), 1977 ja 1978 (74 kg), 1976 ja 1979 (82 kg)

## Lähteet

* 
* 
* 
*KuKu:n urheilumenestys 1951–1990 Kuortaneen kunnan sivustolla
*Profiili www.iat.uni-leipzig.de 

### Viitteet
Tarraschin puolustus

**Tarraschin puolustus** on shakkiavaus, joka alkaa yleensä siirroilla
:1.d4 d5
:2.c4 e6
:3.Rc3 c5

Valkea pelaa usein ensin 3.Rf3, mutta siirtää jälkeenpäin Rc3, jolloin avaus transponoituu Tarraschin puolustukseksi. Tarraschin puolustus on torjutun kuningatargambiitin muunnelma. Se on nimetty Siegbert Tarraschin mukaan.

Valkean ylivoimaisesti suosituin jatko on 4.cxd5, mutta myös siirtoja 4.e3 ja 4.Rf3 pelataan.

Lyönnin jälkeen peli jatkuu yleensä 4...exd5 5.Rf3 Rc6 6.g3. Toinen vaihtoehto mustalle on 4...cxd4.

## Lähteet
*Colins, Sam (2005), Understanding the Chess Openings, Gambit Publications,  
*de Firmian, Nick (2008), Modern Chess Openings (Fifteenth ed.), McKay, 

### Viitteet
Symmetrinen puolustus

**Symmetrinen puolustus** on shakkiavaus, joka alkaa yleensä siirroilla
:1.d4 d5
:2.c4 c5

Avaus esiintyi ensimmäisen kerran Alessandro Salvion kirjoittamana vuonna 1604. Avausta kutsutaan myös nimellä **itävaltalainen puolustus** sitä tutkineiden itävaltalaisten Hans Haberditzin, Hans Müllerin ja Ernst Grünfeldin mukaan.

2...c5 on mustan vasta kahdeksanneksi suosituin vastaus valkean toiseen siirtoon ja antaakin valkealle tilastollisesti voiton 60 prosentissa peleistä. Valkean suosituin jatko on pelata 3.Rf3, mikä voi johtaa avauksen transponoitumiseen Tarraschin puolustukseksi.

Valkean toinen mahdollisuus on pelata 3.cxd5, jolloin mustan ei kannata vastata 3...Dxd5, koska jatkot 4.Rf3 cxd4 5.Rc3 Da5 6.Rxd4 ja 5...Dd8 6.Dxd4 Dxd4 7.Rxd4 antavat valkealle ison kehitysedun. Mustalle suositellaan sen sijaan jatkoa 3...Rf6 tarkoituksena lyödä d5-sotilas ratsulla. Mahdollisia jatkoja ovat esimerkiksi 4.Rf3 cxd4 5.Rxd4 Rxd5 6.e4 Rc7 ja 4.e4 Rxe4 5.dxc5 Rxc5 6.Rc3 e6.

## Katso myös
*Kuningatargambiitti

## Lähteet
Shakkiolympialaiset 2002

**35. [[shakkiolympialaiset]]** käytiin 25. lokakuuta – 11. marraskuuta 2002 Bledissä, Sloveniassa. Miesten turnauksessa oli 136 joukkuetta ja naisten sarjassa 92 joukkuetta. Tuomari oli Geurt Gijssen (Alankomaat).

## Säännöt
Turnauksessa pelattiin 14 kierrosta sveitsiläisellä systeemillä.

## Lopputulokset

### Miehet

### Naiset

### Kokonaisvoitto
Nona Gaprindashvili -palkinto annetaan maalle, jonka keskimääräinen sijoitus on paras miesten ja naisten sarjassa. Venäjä voitti vuoden 2002 palkinnon.

**Kuusi parasta**

## Henkilökohtaiset tulokset

### Paras suoritus

## Aiheesta muualla
* 35. shakkiolympialaiset Bledissä 2002  Slovenian shakkiliiton sivuilla  
* http://www.thechessdrum.net/Olympiad2002/
Suurmestareiden yhdistys

**Suurmestareiden yhdistys** () oli Garri Kasparovin ja liikemies Bessel Kokin yhdessä muutamien muiden suurmestareiden kanssa perustama shakkiyhdistys, jonka tarkoitus oli ajaa ammattipelaajien etuja shakkipolitiikassa. GMA perustettiin 1986 Dubain shakkiolympialaisten yhteydessä.

1990 järjestön sisällä syntyi riita sen asemasta Kansainväliseen shakkiliittoon FIDE:en nähden, Kasparovin tukijoineen kannattaessa suurempaa riippumattomuutta. FIDE:n kanssa tehtävästä sopimuksesta käydyssä äänestyksessä hävinnyt Kasparov luopui puheenjohtajuudestaan ja GMA:n ristiriitojen sävyttämä alamäki alkoi. 

1993 Kasparov ja englantilainen, GMA:n viimeinen puheenjohtaja Nigel Short päättivät pelata MM-ottelunsa FIDE:n ulkopuolella ja  perustivat uuden yhdistyksen nimeltä PCA (). Tuolloin GMA oli Kasparovin mukaan jo "enimmäkseen romahtanut". PCA:n toiminta loppui 1996 ja edellisten nykyinen vastine on Ranskassa 2003 perustettu *Association of Chess Professionals* ACP. 

## Lähteet
*
Kivimuurihyökkäys

**Kivimuurihyökkäys** on shakkiavaus ja systeemi valkealle pelaajalle. Systeemiin kuuluvat valkean siirrot d4, e3, f4 ja c3. Usein valkea pelaa vielä siirron 5.Ld3. Siirtojen järjestys voi vaihdella.

Valkean strategiana avauksessa on pelata kuningasratsu siirroilla Rf3-e5 keskelle lautaa, edetä g-sotilaalla ajamaan mustan ratsu pois f6:sta sekä joskus uhrata lähetti linnoittautuneen mustan h7-sotilaaseen tuoden samalla raskaat upseerit hyökkäykseen h-linjan kautta.

Musta voi pelata *kivimuuripuolustusta* hollantilaisessa puolustuksessa, jolloin hän asettaa sotilaansa vastaaville paikoille (c6-d5-e6-f5).

Koska kivimuurihyökkäys on enemmän systeemi kuin avaus, sitä on vaikea luokitella ECO-koodistolla. Se voikin saada hyvin erilaisia koodeja riippuen mustan siirroista.

## Katso myös
*Luettelo shakkiavauksista

## Lähteet
* de Firmian, Nick (1999). Modern Chess Openings: MCO-14. Random House. . 
* Larry D. Evans (December 1981). ”Stonewalling”. Chess Life: 34–36. Retrieved on 2007-04-28. 
* Hooper, David & Whyld, Kenneth (1992), The Oxford Companion to Chess (second ed.), Oxford University Press, .
Ń

**Ń** (**ń**) on kirjain, jota käytetään puolan kielessä. Se ääntyy  (IPA). Se ääntyy samalla tavalla kuin tšekin ja slovakian ň, serbokroatian *nj*, katalaanin ja unkarin *ny* sekä espanjan *[[ñ]]*.
Steinitzin muunnelma

**Steinitzin muunnelmaksi** kutsutaan useita eri shakkiavausten muunnelmia. Nimi Steinitzin muunnelma tulee shakin maailmanmestarin Wilhelm Steinitzin mukaan.

## Muunnelmat

;Caro–Kannin puolustus, Steinitzin muunnelma: 1.e4 c6 2.d4 d5 3.Nc3 dxe4 4.Rxe4 Rd7 
;Ranskalainen puolustus, Steinitzin hyökkäys: 1.e4 e6 2.e5  
;Ranskalainen puolustus, Steinitzin muunnelma: 1.e4 e6 2.d4 d5 3.Rc3 Rf6 4.e5  
;Wieniläinen peli, Steinitzin gambiitti: 1.e4 e5 2.Rc3 Rf6 3.f4 exf4 4.d4  
;Venäläinen peli, Steinitzin muunnelma: 1.e4 e5 2.Rf3 Nf6 3.d4  
;Kolmiratsupeli, Steinitzin puolustus: 1.e4 e5 2.Rf3 Rc6 3.Rc3 g6  
;Ponzianin avaus, Steinitzin muunnelma: 1.e4 e5 2.Rf3 Nc6 3.c3 d5 4.Da4 f6 
;Espanjalainen peli, Steinitzin puolustus: 1.e4 e5 2.Rf3 Rc6 3.Lb5 d6  
;Espanjalainen peli, moderni Steinitz: 1.e4 e5 2.Rf3 Rc6 3.Lb5 a6 4.La4 d6  
;Espanjalainen peli, suljetun muunnelman Steinitzin puolustus: 1.e4 e5 2.Rf3 Rc6 3.Lb5 a6 4.La4 Rf6 5.O-O b5 6.Lb3 d6  
;Skotlantilainen peli, Steinitzin muunnelma: 1.e4 e5 2.Nf3 Rc6 3.d4 exd4 4.Rxd4 Dh4!?  
;Preussilainen peli, Steinitzin muunnelma: 1.e4 e5 2.Rf3 Rc6 3.Lc4 Rf6 4.Rg5 d5 5.exd5 Ra5 6.Lb5+ c6 7.dxc6 bxc6 8.La4 h6 9.Rh3  
;Suljetut pelit, Steinitzin vastagambiitti: 1.d4 d5 2.Lf4 c5  
;Vastaanotettu kuningatargambiitti, Steinitzin muunnelma: 1.d4 d5 2.c4 dxc4 3.Rf3 Rf6 4.e3 e6 5.Lxc4 c5 6.O-O cxd4

## Lähteet
Juha Lehtola

**Juha Erkka Veikka Lehtola** (s. 3. kesäkuuta 1966 Tampere) on suomalainen teatteri- ja elokuvaohjaaja sekä käsikirjoittaja.

Lehtola aloitti uransa käsikirjoittajana televisioelokuvalla *Paratiisin kahleissa* (1989). Sen jälkeen hän on käsikirjoittanut erityisesti Matti Ijäksen ohjaamia elokuvia kuten *[[Johanneksen leipäpuu]]* (1993) ja *[[Pala valkoista marmoria]]* (1998). Lehtolan käsikirjoittama, ohjaama ja kuvaama lyhyt televisiodokumentti *Suomalainen elokuvaohjaaja: Matti Ijäs* esitettiin 2010 Yle Teemalla.

Teatteriin Lehtola on kirjoittanut muun muassa näytelmän *Loppuun asti lystikkäät*, jota esitettiin Tampereen Työväen Teatterissa syksyllä 2007. 

Lehtolan ensimmäinen elokuvaohjaus oli televisiolle tuotettu, Venla-palkittu *[[Nainen kedolla]]* (2003), jonka hän itse myös käsikirjoitti. Lehtolan ohjaama kolmiosainen televisiosarja *[[Rakkauden nälkä]]* (2007) perustui Matti Yrjänä Joensuun rikosromaaniin *Harjunpää ja rakkauden nälkä* (1993). 

Elokuussa 2014 ensi-iltaan tuli Lehtolan käsikirjoittama ja ohjaama kokoillan elokuva *[[Aikuisten poika]]*, joka päähenkilö on vanhempansa auto-onnettomuudessa menettänyt poika.

Vuonna 2018 Lehtola ohjasi kokoillan elokuvan Ihmisen osa, jonka hän käsikirjoitti yhdessä Kari Hotakaisen kanssa.

Vuonna 2021 TV1 esitti tv-sarjan Sisäilmaa, jonka Lehtola käsikirjoitti yhdessä Tiina Lymin kanssa.. 

Lehtolan veli on kolumnisti Jyrki Lehtola, ja hänen isänsä oli kulttuurijournalisti Erkka Lehtola.

## Palkinnot
* Kritiikin Kannukset 1995
* Nuoren taiteen Suomi-palkinto 1998
* Prix Italia 1999
* Venla-palkinto, paras tv-elokuva 2003
* Venla, paras ohjaaja 2007
* Kultainen TV 2008 – sarjassa Paras draama *Rakkauden nälkä*
* Valtion viisivuotinen taiteilija-apuraha 2021

## Lähteet
Hangon ja Tammisaaren lintuvedet

**Hangon ja Tammisaaren lintuvedet** on 55 196 hehtaaria laaja kosteikkojensuojelualue, joka sijaitsee Hangon ja Raaseporin alueilla. Se kuuluu Suomen Ramsarin sopimuksella suojelemiin alueisiin. Alueen hoitoa ja käyttöä suunnittelee Metsähallitus.

Alueeseen kuuluu sekä merialueita että ulko- ja sisäsaaristoa. Hankoniemen eteläreunalla on hietikkoisia poukamia ja pieniä saaria, jotka ovat erityisen tärkeitä lintuvesiä. Siellä tavataan tyllejä, nuolihaukkoja ja pikkutikkoja. 

## Lähteet
Kutajärven alue

**Kutajärven alue** on Hollolassa ja Asikkalassa sijaitseva Natura 2000 -luonnonsuojelualue (1&nbsp;051 hehtaaria, FI0306006), joka käsittää Vesijärven viisi erillistä lahtea (Kirkonselkä , Laasonpohja , Lahdenpohja , Teräväiset ja Kailanpohja ) sekä Vesijärven kupeessa Hollolan kirkonkylästä kaakkoon sijaitsevan osittain umpeenkasvaneen Kutajärven . Vesialueet ovat kaikki merkittäviä lintuvesiä, ja erityisesti Kirkonselän vesikasvillisuus on suojelullisesti arvokasta. Alue kuuluu valtakunnalliseen lintuvesiohjelmaan ja se sisältyy kansainväliseen Ramsar-ohjelmaan.

Kutajärven linnustoa pääsee katselemaan järven luoteisrannalla olevasta lintutornista, sinne johtaa polku pysäköintipaikalta Hollolan vanhainkodin itäpuolelta.

Alueen linnustoon kuuluvat muiden muassa kaulushaikara, kurki, luhtahuitti, mehiläishaukka, mustakurkku-uikku, mustatiira, harmaasorsa ja pikkulokki.

## Lähteet

## Aiheesta muualla
*Euroopan unionin komission päätös: Virallinen lehti nro L 040 , 11/02/2005 s. 0001 - 0181
*Alueiden sijaintikartta. Hämeen ympäristökeskus.
Angrboda

**Angrboda** () "surun tuoja" on muinaisen skandinaavisen mytologian jääjätitär, joka asui Niflheimissä. Hänen miehensä oli Loki-jumala. Angrboda on kolmen hirviön äiti, sillä hän sai Lokin kanssa kolme jälkeläistä. Nämä jälkeläiset ovat Jörmungandr (Midgårdin jättiläiskäärme), Fenris-susi ja Helheimin valtiatar Hel. Nämä kuuluivat muinaisen Skandinavian kamalimpiin taruolentoihin, ja Angrbodan nimi "surija" tai "surun tuoja" liittyy luultavasti siihen, että hänen poikansa tappavat Odinin ja Torin Ragnarökissa. Angrbodaa kuvataan rumana ja muodottomana. Tämän takia joissakin kuvauksissa hänen tytärtään Heliä kuvataan osittain rumana ja muodottomana. 

Angerbodaa ei oikeastaan mainita muissa lähteissä kuin lasten syntymissä. On kuitenkin olemassa käsitys, että Valanin ennustuksessa mainittu jättiläisnainen, jonka sanotaan asuvan Järnskogenissa ja synnyttävän Fenris-sudelle joko sukulaisia ​​tai lapsia tulkinnasta ja käännöksestä riippuen, on Angerboda. Valas, jolle Odin puhuu runossa *Balderin unet*, saattaa olla myös Angerboda, sillä Oden kutsuu häntä "kolmen noidaksi". Kolme ja yhdeksän on kuitenkin toistuva luku norjalaisessa mytologiassa, joten asiasta ei ole varmuutta. 

Viktor Rydbergin *Fädernas Gudasaga:*ssa Angrboda on sekoitettu noita Gullveigin kanssa.

## Lähteet
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Stauntonin gambiitti

**Stauntonin gambiitti** on shakkiavaus, joka alkaa normaalisti siirroilla
:1.d4 f5
:2.e4

Toinen siirtovaihtoehto on transponoituminen Fredin puolustuksesta (1.e4 f5). Tämä on tosin todella harvinaista, sillä valkea saavuttaa ison edun lyömällä mustan f-sotilaan siirrolla 2.exf5.

Stauntonin gambiitti on nimetty brittiläisen shakinpelaajan Howard Stauntonin mukaan. Staunton käytti avausta muun muassa pelissään Bernhard Horwitzia vastaan vuonna 1846.

Stauntonin gambiitti on valkean kuudenneksi suosituin vastaus hollantilaiseen puolustukseen. Siirron 2.e4 ideana on uhrata sotilas ja käyttää hyväksi mustan kuningassivustan heikkoutta, etenkin f-sotilaan puuttumista.

Musta voi hylätä gambiitin siirtymällä siirrolla 2...d6 Baloghin puolustukseen tai siirrolla 2...e6 Kingstonin puolustukseen. Nämä vaihtoehdot eivät kuitenkaan ole yhtä suosittuja kuin gambiittisotilaan vastaanottaminen.

Hyväksytyssä jatkossa valkea jatkaa useimmiten 3.Rc3, mutta myös varhainen f3 on mahdollinen. Avauksen pääjatko on 3.Rc3 Rf6 4.Lg5. Jatkoon sisältyy ansa, jos musta koittaa säilyttää sotilaansa hän jää lopulta itse sotilaan tappiolle: 4...d5? 5.Lxf6 exf6 6.Dh5+ g6 7.Dxd5 Dxd5 8.Rxd5 ja valkea voittaa sotilaan ratsuhaarukalla. Parempi jatko mustalle onkin esimerkiksi 4...Rc6 5.d5 Re5 6.Dd4 Rf7 tai 4...Rc6 5.Lxf6 exf6 6.Rxe4, jolloin valkea saa sotilaan takaisin, mutta mustalla on lähettipari ja varma asema.

## Lähteet
Michael Spears

**Michael Spears** (s. 28. joulukuuta 1977 Etelä-Dakota) on yhdysvaltalainen näyttelijä.

Spears on sukujuuriltaan Amerikan alkuperäisasukas joka vietti lapsuutensa Lower Brule Sioux -reservaatissa ja puhuu lakotaa. Hän aloitti näyttelemisen 13-vuotiaana elokuvassa *[[Tanssii susien kanssa]]*. Hänellä on veli Eddie Spears joka on myös näyttelijä.

## Filmografia

## Lähteet

## Aiheesta muualla
* 
*
Damme

**Damme** voi tarkoittaa seuraavia asioita:

*Damme, kaupunki Vechtan piirikunnassa, Saksassa
*Damme, kunta Belgiassa
*Damme, kaupunginosa Grünowissa, Saksassa
*Jutta Damme, saksalainen maalari ja graafikko
*Ellen ten Damme, alankomaalainen näyttelijä ja laulaja
*Marinus Damme, alankomaalainen insinööri ja poliitikko

## Katso myös

*Van Damme
Porvoonjoen suisto – Stensböle

**[[Porvoonjoki|Porvoonjoen]] suisto – Stensböle** on Ramsarin sopimuksessa määritelty 1 331 hehtaarin laaja luonnonsuojelualue Porvoossa. Se jakautuu kolmeen osaan.

## Alueet

### Eteläinen alue
*Ruskis
*Kaupunginselkä
*Stensbölefjärdenin itärannan niitty- ja metsäalueet
*Bjurböleviken
*Sikosaari (eteläosa)

### Itäinen alue
*Stormossenin suoalue

### Pohjoinen alue
*Linnanmäen harjukumpu
*Maarinlahti

## Lähteet
Shakkiolympialaiset 1996

**32. [[shakkiolympialaiset]]** oli FIDE:n järjestämä tapahtuma, joka koostui avoimesta  ja naisten turnauksesta. Shakkiolympialaiset käytiin 15. syyskuuta – 2. lokakuuta 1996 Jerevanissa, Armeniassa. 

## Yleistä
Molemmat turnaussarjat virallisti kansainvälinen tuomari Alesha Hatšatrian (Armenia). Joukkueet pelasivat 14 kierrosta sveitsiläisen systeemin mukaan; avointa sarjaa pelattiin neljällä pöydällä samaan aikaan, kun taas naisten sarjaa pelattiin kolmella pöydällä.

### Avoin turnaus
Avoimeen sarjaan osallistui 114 joukkuetta edustaen 111 valtiota; Armenia isäntänä pelasi kolmella joukkueella, kun taas Kansainvälinen pistekirjoituksen shakkijärjestö pelasi yhdellä joukkueella.

#### Kymmenen parasta

### Naisten turnaus
Naisten sarjaan osallistui 74 joukkuetta edustaen 72 valtiota; Armenia isäntänä pelasi kahdella joukkueella, kun taas Kansainvälinen pistekirjoituksen shakkijärjestö pelasi yhdellä joukkueella.

#### Kymmenen parasta

## Lähteet
Eddie Spears

**Eddie Spears** (s. 29. marraskuuta 1982) on yhdysvaltalainen näyttelijä. Hän on sukujuuriltaan intiaani ja hän puhuu lakotaa. Hänen isoveljensä Michael Spears on myös näyttelijä, ja hän aloitti tämän jäljissä näyttelemisen jo 10-vuotiaana.

## Filmografia

## Lähteet

## Aiheesta muualla
* 
* 
*
Damme (Saksa)

**Damme** on kaupunki Vechtan piirikunnassa, Ala-Saksin osavaltiossa, Saksassa. Kaupungin asukasluku oli 16&nbsp;872 vuoden 2015 lopussa. Kaupungin pinta-ala on 104,38 neliökilometriä. Dammen pormestari on Gerd Muhle.

Damme sijaitsee Dümmerjärven (saksaksi Dümmer See) ja Dammer Berge-harjun välissä.

Dammessa sijaitsee neljä peruskoulua, yksi Hauptschule, yksi Realschule ja yksi lukio.

Vuonna 2006 pidetyissä kunnallisvaaleissa Saksan kristillisdemokraattinen unioni (CDU) sai 21 paikkaa 28:sta Dammen kunnanvaltuustossa. SPD sai viisi paikkaa ja FDP kaksi paikkaa. 

Dammen yhteistyökaupunki on Belgian Länsi-Flanderissa sijaitseva Damme. 

## Kaupunginosat

Damme muodostuu seuraavista kaupunginosista:

Bergfeine, Bergmark, Bexadde, Bokern, Borringhausen, Clemens-August-Dorf, Dalinghausen, Damme-Nord, Damme-Ort, Damme-West, Dümmerlohausen, Glückauf, Greven, Haverbeck, Hinnenkamp, Holte, Hüde, Klünenberg, Langenteilen, Neuenwalde, Nienhausen, Nordhofe, Oldorf, Ossenbeck, Osterdamme, Osterfeine, Reselage, Rottinghausen, Rüschendorf, Sierhausen, Südfelde, Wempenmoor, Wienerei

## Kuuluisia asukkaita

* Johannes Pohlschneider (* 18. huhtikuuta 1899, † 7. maaliskuuta 1981), Aachenin piispa vuodesta 1954 vuoteen 1974.
* J. Hermann Siemer (* 19. tammikuuta 1902, † 7. heinäkuuta 1996), saksalainen poliitikko.
* Stefan Wielenberg (* 1967), professori Hannoverin yliopistossa. 

### Kunniakansalaiset

* 1961 Heinrich Menslage (* 5. syyskuuta 1875, † 16. kesäkuuta 1963) pappi
* 1968 Heinrich Wolking (* 20. joulukuuta 1904, † 30. kesäkuuta 1991), Dammen pormestari vuosina 1946–1953 ja 1956–1968
* 1972 Bernhard Kohake (* 4. helmikuuta 1897, † 29. lokakuuta 1972), pappi
* 1979 Josef Stromann (* 16. marraskuuta 1904, † 27. kesäkuuta 1989), Dammen pormestari vuosina 1968–1979
* 1992 Heinrich Beiderhase (* 24. tammikuuta 1916, † 2007), Dammen pormestari vuosina 1979–1991
* 2002 Heinrich Holtvogt (* 20. maaliskuuta 1927) Dammen pormestari vuosina 1991–1996 
* 2002 Hubert Quebbemann (* 31. joulukuuta 1927), pappi

## Lähteet

## Aiheesta muualla

*Viralliset kotisivut 
*Dammer Berge
Titof

**Titof** (lyhenne nimestä **Christophe**, s. 5. lokakuuta 1973 Lunéville Meurthe-et-Moselle, Ranska), on ranskalaisen biseksuaalin pornonäyttelijän pseudonyymi. Hän on osallistunut yli 800 filmin valmistamiseen sitten uransa alkamisen, joka pornoelokuvissa tapahtui vuonna 1999.

Titofin biseksuaalisuus johdatti hänet näyttelemään niin heteropornon- kuin homopornonkin filmeissä.

Tavanomaisten pornogenreen kuuluvien elokuvien lisäksi Titof on toteuttan kaksi eräänlaista henkilökuvaa *Titouch* et *Titouch 2*, joissa hän näyttelee niin aktiivista (top) kuin pasiivistakin (bottom) roolia. Hän on tullut erityisen tunnetuksi osallistumisestaan Hervé Didilisin neljään elokuvaan: *Christophe*, *Titof, pompier en service*, *Permission à Paris* sekä *Titof and the College Boys*.

Pornoelokuvien ulkopuolella Titof on esiintynyt pienehköissä rooleissa elokuvissa *[[Pane mua]]* ja *Le Pornographe* (Bertrand Bonellon elova).

## Palkinnot
Hot d'Or -palkinto 2000: Paras eurooppalainen näyttelijä (tulokas).

## Lähteet

 

## Aiheesta muualla
*Luettelo Titofin elokuvasta
St. Georgen puolustus

**St. Georgen puolustus**, myös **Bakerin puolustus** tai **Birminghamin puolustus**, on shakkiavaus, joka alkaa siirroilla
:1.e4 a6

Brittiläinen kansainvälinen mestari Michael Basman on tutkinut paljon avauksen teoriaa ja myös nimennyt avauksen Pyhän Yrjön () mukaan.

St. Georgen puolustus on mustan kaikista vastauksista vasta yhdenneksitoista suosituin vastaus valkean 1.e4-siirtoon. Avaus on harvinainen huipputasolla. Ehkä kaikkein kuuluisin tämän avauksen peli käytiin vuonna 1980, kun Anthony Miles voitti hallitsevan maailmanmestarin Anatoli Karpovin mustilla käyttäessään St. Georgen puolustusta.

Valkean yleisin jatko on 2.d4, joka vahvistaa entisestään valkean sotilaskeskustaa.
Avauksen pääjatko on 1.e4 a6 2.d4 b5. Peli voi jatkua tästä esimerkiksi 3.RF3 Lb7 4.Ld3 e6 5.0-0 Rf6 tai 3.c4 e6 4.cxb5 axb5 5.Lxb5 Lb7.

## Lähteet
*Michael Basman (1982). Play the St. George. Pergamon chess openings. . 
*Eric Schiller (2002). Unorthodox Chess Openings, Second Edition, Cardoza. .  p. 32

### Viitteet
Charles Jacobus

**Charles Jacobus** (1. toukokuuta 1840 – 24. marraskuuta 1922) oli yhdysvaltalainen roquepelaaja ja olympiavoittaja. Hän voitti kultaa Saint Louisin olympialaisissa 1904.

## Lähteet
Jet Airways

**Jet Airways** (IATA: **9W**, ICAO: **JAI**, kutsukoodi: **JET AIRWAYS**) on intialainen lentoyhtiö, joka perustettiin vuonna 1993, ja pääsi aloittamaan kilpailun valtio-omisteista lentoyhtiötä Air Indiaa vastaan vuonna 1995, kun monopoliaseman Air Indialle vuodesta 1953 saakka taannut laki oli kumottu Intiassa vuonna 1994. Jet Airways on Bombay Stock Excangessä noteerattu pörssiyhtiö, jonka osakkeista suurin osa on intialaisen liikemiehen Naresh Goyalin määräysvallassa.

Yhtiöllä on 76 kohdetta eri puolilla maailmaa ja sillä on yhteensä 9 lentokonetta.

Etihad Airways osti 24 prosentin osuuden Jet Airwaysistä vuonna 2013.

Yhtiön solmukohtia ovat Chhatrapati Shivajin kansainvälinen lentoasema ja Indira Gandhin kansainvälinen lentoasema.

## Kohteet

### [[Aasia]]

#### [[Lähi-itä]]
*Bahrain
**Manama
*Kuwait
**Kuwait
*Oman
**Masqat  
*Qatar
**Doha
*Saudi-Arabia
**Riad
*Yhdistyneet arabiemiirikunnat
**Abu Dhabi
**Dubai

#### [[Pohjois-Aasia]]
*Kiina
**Hongkong
**Shanghai

#### [[Etelä-Aasia]]
*Bangladesh
**Dhaka
*Intia
**Andaman & Nicobarin saaret
***Port Blair
**Andhra Pradesh
***Hyderabad 
***Tirupati
***Rajahmundry
**Assam
***Guwahati
**Bihar
***Patna
**Chandigarh
***Chandigarh
**Chhattisgarh
***Raipur
**Daman ja Diu
***Diu
**Delhi
**Goa
***Vasco da Gama
**Gujarat
***Ahmedabad
***Bhavnagar
***Bhuj
***Porbunder
***Rajkot
***Vadodara
**Jammu ja Kashmir
***Jammu
***Leh
***Srinagar
**Karnataka
***Bangalore
***Mangalore
**Kerala
***Calicut
***Cochin
***Trivandrum
**Madhya Pradesh
***Bhopal
***Indore
***Khajuraho
**Maharashtra
***Aurangabad
***Mumbai
***Nagpur
***Pune
**Manipur
***Imphal
**Punjab
***Amritsar
**Rajasthan
***Jaipur
***Jodhpur
***Udaipur
**Tamil Nadu
***Chennai
***Coimbatore
***Madurai
**Tripura
***Agartala
**Uttar Pradesh
***Lucknow
***Varanasi
**Länsi-Bengali
***Kolkata
***Siliguri
*Nepali 
**Kathmandu
*Sri Lanka
**Colombo

#### [[Kaakkois-Aasia]]
*Malesia 
**Kuala Lumpur
*Singapore 
*Thaimaa
**Bangkok

### [[Eurooppa]]
*Belgia
**Bryssel
*Yhdistynyt kuningaskunta 
**Lontoo

### [[Pohjois-Amerikka]]
*Kanada
**Toronto
*Yhdysvallat
**New York
**Newark
**San Francisco

## Laivasto

Laivaston keski-ikä syyskuussa 2022 on 15,4 vuotta.

## Katso myös

*Luettelo lentoyhtiöistä

## Lähteet

## Aiheesta muualla

*Kotisivut
*Jet Airwaysin aikajana
Jotain pysyvää

**Jotain pysyvää** on suomalaisen laulaja-lauluntekijä Esa Elorannan kolmas albumi sooloartistina. Se julkaistiin vuonna 1998.

## Kappaleet
Sävellykset ja sanoitukset: Esa Eloranta, paitsi 4. Esa Eloranta ja Aki Louhela.

# 
# 
# 
# 
# 
# 
# 
# 
# 
# 
# 
# 

## Lähteet
Yksi pyyntö – tuhat tarinaa

__NOTOC__
**Yksi pyyntö – tuhat tarinaa** on suomalaisen laulaja-lauluntekijä Esa Elorannan neljäs albumi sooloartistina. Se julkaistiin vuonna 2007.

Samana vuonna julkaistiin myös Elorannan ensimmäinen kirja, *[[Yksi pyyntö – tuhat tarinaa (kirja)|Yksi pyyntö – tuhat tarinaa]]*, joka sisältää levyn laulujen pohjalta kirjoitettuja novelleja.

## Kappaleet
Sävellykset ja sanoitukset: Esa Eloranta, paitsi 12. säv. Steve Earle.

# 
# 
# 
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
Alexandre Pharamond

**Alexandre Pharamond** (20. lokakuuta 1876 – 4. maaliskuuta 1953) oli ranskalainen rugby union -pelaaja ja olympiavoittaja. Hän oli Ranskan rugbyjoukkueen kapteeni 1900-luvun alussa, muun muassa Pariisin olympialaisissa 1900, joissa Ranska voitti kultaa.
Kultakurkut

**Kultakurkut** oli suomalainen yhtye ja kvartetti, johon kuului ns. "raspikurkkuina" tunnetut Bablo, Esa Eloranta, Harri Marstio ja Eero Raittinen.

## Historia

Ensimmäiset keikkansa yhtye teki keväällä 2001 ja levytti loppuvuodesta 2001 tammikuun puolivälissä 2002 julkaistun *[[Kultakurkut (albumi)|Kultakurkut]]*-albumin. Levy sisältää ryhmän jäsenten suurimpia menestyskappaleita uusina levytyksinä. Ainoa uusi kappale on Elorannan "Miljoona kilometriä", jolla Kultakurkut laulavat vuorotellen. Albumilla soittaa Raittisen levyiltä ja keikoilta tuttu yhtye, joka on myös säestänyt Kultakurkkuja heidän keikoillaan.

## Jäsenet
### Kultakurkut
* Harri Marstio – laulu, kitara
* Bablo – laulu
* Eero Raittinen – laulu
* Esa Eloranta – laulu, kitara

### Yhtye
* Hannu Pikkarainen – kitarat, kosketinsoittimet
* Jarkka Rissanen – sähkökitara
* Pekka Gröhn – piano, sähköpiano, Hammond
* Tom Nyman – basso
* Janne Haavisto – rummut ja lyömäsoittimet

## Julkaisut
* 

## Aiheesta muualla
* Yhtyeen esittelysivu 
* Kultakurkut, Eero Raittisen Diskografia rmsyke.fi
Pienet suuret teot

**Pienet suuret teot** on suomalaisen laulaja-lauluntekijä Esa Elorannan toinen albumi sooloartistina ja hänen Ihmeidentekijät-yhtyeensä ainoaksi jäänyt. Se julkaistiin vuonna 1991.

## Kappaleet
# 
#  (alkup. Downtown Train, Tom Waits -cover)
# 
# 
# 
# 
# 
# 
# 
# 
# 
# 

## Ihmeidentekijät
* Timo Byström: rummut
* Tapsa Louhimo: basso
* Eki Tuormaa: koskettimet

## Lähteet
Kim Herold

**Kim Mikael Herold** (s. 22. joulukuuta 1979) on suomalainen malli, laulaja ja lauluntekijä. Herold tuli julkisuuteen aluksi mallina. Hän nousi laajemmin tunnetuksi vuosina 2004–2008 toimineen Humane-yhtyeen keulakuvana ja laulajana. 

Keväällä 2008 Humane jäi tauolle ja Kim jatkoi soolouralla. Ensimmäinen soolosingle ”Social Butterfly” ilmestyi toukokuussa 2008 ja siitä tuli yksi kesän 2008 suurimmista hiteistä. Esikoisalbumi *[[DrunkSoberLoveMusic]]* julkaistiin 15. lokakuuta 2008. Toinen sooloalbumi *Easy Love* julkaistiin 5. lokakuuta 2011.

Herold julkaisi ensimmäisen suomenkielisen singlensä ”Kaikki okei”  17. tammikuuta 2014. Kappale oli ensimmäinen singejulkaisu Heroldin vuonna 2014 julkaistulta albumilta.

Herold on pelannut nuorena käsipalloa, jossa on voittanut myös juniorien Suomenmestaruuksia. Hän on kouluttautunut personal traineriksi vuonna 2010 ja harrastaa painia ja brasilialaista jujutsua. Herold avioitui vuoden 2019 elokuussa pitkäaikaisen tyttöystävänsä Pauliinan kanssa ja pariskunta sai kaksostytöt lokakuussa 2021.

## Diskografia
### Albumit

### Singlet

### Musiikkivideot
* *Social Butterfly* (2008 – ohj. Kusti Manninen)
* *Love In a Bottle* (2008 – ohj. Kusti Manninen & Jaakko Manninen)
* *Before I Marry You* (2011 – ohj. Kusti Manninen & Jaakko Manninen)
* *Easy Love* (2011 – ohj. Jaakko Manninen)
* *You Are The One* (2011 – ohj. Jaakko Manninen)
* *Kaikki okei* (2014 – ohj. Jyri Koski)
* *Hengitä* (2014 – ohj. Jyri Koski)
* *Lähellä loppua * (2014 – ohj. Jyri Koski)

## Muuta

Keväällä 2009 Herold kilpaili MTV3:n *[[Tanssii tähtien kanssa]]* -ohjelman neljännellä tuotantokaudella. Hän putosi kisasta parinsa Sanni Siuruan kanssa 19. huhtikuuta ja he sijoittuivat kisassa viidenneksi. Syksyllä 2013 Herold osallistui *[[Dancing on Ice]]* -ohjelman ensimmäiselle kaudelle, mutta joutui keskeyttämään kisan selkävaivojensa vuoksi. Herold osallistui keväällä 2019 televisiossa esitettyyn Selviytyjät Suomi -tosi-tv-ohjelmaan ja sijoittui siinä toiseksi. Herold osallistuu MTV3:llä syksyllä 2025 esitettävään Pirunpeli-realitypeliin.

Herold pelasi nuorena käsipalloa ja voitti junioreissa Suomen mestaruuksia. Hän lopetti lajin harjoittamisen muutettuaan ulkomaille 17-vuotiaana. Heroldin isä Marcus Herold ja setä Roy Herold olivat koripalloilijoita, jotka pelasivat myös Suomen miesten maajoukkueessa, ja myös toinen setä Ben oli kiinnostunut koripallosta.

Herold avioitui vuonna 2019 pitkäaikaisen tyttöystävänsä Pauliinan kanssa ja vuoden 2021 lokakuussa he saivat kaksostytöt.

## Lähteet

## Aiheesta muualla
*Kim Heroldin viralliset kotisivut 
*Kim Heroldin virallinen Facebook-sivusto
CD Guijuelo

**Club Deportivo Guijuelo** on jalkapalloseura, joka tulee Guijuelon kaupungista (Salamanca) Espanjasta. Joukkue pelaa tällä hetkellä Espanjan kolmanneksi korkeimmalla sarjatasolla Segunda División B:ssä.

## Historia

CD Guijuelo on perustettu vuonna 1974 ja sen ensimmäinen puheenjohtaja oli David Hernández Ingelmo.

Kaudella 1997-1998 joukkue pelasi ensimmäistä kertaa Segunda B:ssä. Siitä edespäin toistaiseksi joukkue on pelannut joko Segunda B:ssä tai Tercera Divisiónissa.

Joukkue on pelannut historiansa aikana kaikkiaan kolme kautta Segunda B:ssä ja kolme kautta Tercerassa.

## Aiheesta muualla

*CD Guijuelon virallinen kotisivu
Esa Latva-Äijö

**Esa Antero Latva-Äijö** (s. 2. joulukuuta 1965 Ähtäri) on suomalainen näyttelijä. Parhaiten hänet muistetaan Erkki Sepän roolista televisiosarjassa *[[Hovimäki]]* ja Anssi Korpelan roolista televisiosarjassa *[[Korpelan kujanjuoksu]]*. Poliisisarjassa *[[Roba]]* Latva-Äijö on näytellyt Jukka Puustista. Lisäksi hän on näytellyt muun muassa elokuvissa *[[Akvaariorakkaus]]*, *[[Lakeuden kutsu]]*, *[[Vieraalla maalla]]*, ''95'' sekä useissa televisiosarjoissa.

Latva-Äijö valmistui teatteritaiteen maisteriksi Tampereen yliopiston näyttelijäntyön laitokselta vuonna 1993. Hän on ollut kiinnitettynä Helsingin kaupunginteatterissa ja Tampereen teatterissa sekä vierailijana Suomen Kansallisteatterissa, Hämeenlinnan Teatterissa, Tampereen Työväen Teatterissa ja Pyynikin kesäteatterissa.

Esa Latva-Äijö on avioliitossa radiojuontaja Pauliina Puurilan kanssa. 

## Lähteet
Kultakurkut (albumi)

**Kultakurkut** on suomalaisen Kultakurkut-yhtyeen ainoaksi jäänyt albumi. Se julkaistiin tammikuussa 2002.

## Kappaleet
#Bablo, Eero, Esa ja Harri: 
#Eero: 
#Bablo: 
#Harri:	
#Bablo: 
#Eero: 
#Esa: 
#Eero ja Harri: 
#Bablo: 
#Esa: 
#Eero: }
#Harri: 
#Bablo: 
#Eero: 
#Harri: 
#Esa: 

## Kokoonpano
* Harri Marstio – soololaulu (kappaleet 1, 4, 8, 12, 15), taustalaulu
* Bablo – soololaulu (kappaleet 1, 3, 5, 9, 13), taustalaulu
* Eero Raittinen – soololaulu (kappaleet 1, 2, 6, 8, 11, 14), taustalaulu
* Esa Eloranta – soololaulu (kappaleet 1, 7, 10, 16), taustalaulu

### Yhtye
* Hannu Pikkarainen – kitarat, kosketinsoittimet
* Jarkka Rissanen – sähkökitara
* Pekka Gröhn – piano, sähköpiano, Hammond
* Tom Nyman – basso
* Janne Haavisto – rummut, lyömäsoittimet

## Aiheesta muualla
* ''Kultakurkut'' discogs.com -sivustolla
Toyota TF102

**Toyota TF102** on Formula 1 -auto, jota Toyota-talli käytti kaudella 2002. TF102:lla ajoivat Mika Salo ja tulokaskuljettaja Allan McNish. Toyota käytti kaudella Michelinin renkaita ja Toyota RVX-02 -moottoria. Auton suunnittelusta vastasi Gustav Brunner. Autolla saavutettiin yhteensä kaksi MM-pistettä.

## Menestys kilpailuittain
Semi-slaavilainen puolustus

**Semi-slaavilainen puolustus** on torjutun kuningatargambiitin muunnelma, jota kuvaavat siirrot
:1.d4 d5
:2.c4 c6
:3.Rc3 Rf6
:4.Rf3 e6

Avauksessa musta puolustaa d5-sotilastaan niin c- kuin e-sotilaallaankin. Semi-slaavilaisella puolustuksella on niin slaavilaisen puolustuksen kuin perinteisen torjutun kuningatargambiitinkin piirteitä. Musta saa avauksessa tukevan otteen d5-ruutuun, mutta kuningatarlähetin kehitys vaikeutuu.

Semi-slaavilaiseen puolustukseen voidaan päätyä myös muiden avaussiirtojen kautta. Valkean suosituimmat jatkosiirrot ovat 5.e3 ja Lg5. Muita vaihtoehtoja ovat 5.cxd5, Db3, Dc2 ja g3.

## Lähteet
Jocelyne Villeton

**Jocelyne Villeton** (o.s. **Tranchant**, s. 17. syyskuuta 1954 Vals-les-Bains, Ardèche, Ranska) on ranskalainen entinen kestävyysjuoksija, joka keskittyi maratonille.

Villeton saavutti pronssia maratonilla Rooman MM-kilpailuissa 1987 ajalla 2.32.53 portugalilaisen Rosa Motan ja neuvostoliittolaisen Zoja Ivanovan jälkeen. Stuttgartin EM-kilpailuissa 1986 hän sijoittui viidenneksi ajalla 2.35.17 ja Soulin 1988 olympialaisissa 19:nneksi ajalla 2.34.02. Maastojuoksun MM-kilpailuissa hän sijoittui 66:nneksi vuonna 1985.

Villeton voitti Ranskan mestaruuden 10 000 metrin juoksussa vuosina 1986–1987 sekä 25 kilometrin maantiejuoksussa vuonna 1991. Hän juoksi 10&nbsp;000 metrillä Ranskan ennätyksen 33.11,69 vuonna 1986. Uransa parhaan ajan 32.51,37 hän juoksi vuonna 1988. Parhaan maratonaikansa 2.32.03 hän juoksi vuonna 1987.

## Lähteet

* 
* 
* 

## Aiheesta muualla

* Kotisivut
Jean Collas

**Jean Collas** (3. heinäkuuta 1874 – 30. joulukuuta 1928) oli ranskalainen rugby union -pelaaja, köydenvetäjä ja olympiavoittaja. Hän edusti Ranskaa Pariisin olympialaisissa 1900 kahdessa lajissa: rugby unionissa hän voitti kultaa ja köydenvedossa hopeaa.
Enkhuizen

**Enkhuizen** on kunta  ja kaupunki Pohjois-Hollannin provinssissa, Alankomaissa. Asukkaita kunnassa on 28&nbsp;446 (1.2.2008) ja väestötiheys on 1&nbsp;744/km². Kunnan pinta-ala on 116,42 neliökilometriä, josta vettä on 103,62 km².

Kunta muodostuu Enkhuizenin kaupungista sekä Oosterdijkin ja Westeinden kylistä.

## Aiheesta muualla

* Virallinen kotisivu
Kieronokkatylli

**Kieronokkatylli** (*Anarhynchus frontalis*) on kurmitsoihin kuuluva lintu, jota esiintyy Uudessa-Seelannissa.

## Koko ja ulkonäkö

Kieronokkatyllin pituus on noin 20 senttimetriä. Linnun nokka on nimensä mukaan vino, sillä se on vääntynyt oikealle. Linnun väritys on valko-musta-harmaa.

## Lisääntyminen

Kieronokkatyllit matkaavat Uuden-Seelannin Eteläsaarelle, jotta pääsisivät pesimään jokisuistoihin, joiden rantakivikkoon pesä ja munat sulautuvat hyvin. Munia naaraat saavat 2&ndash;3; pesintä alkaa lokakuussa.

## Lähteet

*

### Viitteet
Rybka

**Rybka** on shakin kaupallinen tietokoneohjelma, jonka on kehittänyt kansainvälinen mestari Vasik Rajlich. Rybka voitti monia virallisia tietokoneshakkiturnauksia mukaan lukien shakkiohjelmien maailmanmestaruuden vuosina 2007, 2008, 2009 ja 2010. Nämä tulokset mitätöitiin vuonna 2011, kun kansainvälinen tietokonepeliyhdistys () hylkäsi Rybkan ja Rajlichin suoritukset tietokoneshakin maailmanmestaruuskilpailuissa ja asetti Rajlichin ikuiseen osallistumiskieltoon. ICGA:n mukaan Rajlich oli plagioinut Fruit- ja Crafty-ohjelmia. 

Rybka tukee sekä yksittäisiä että moniytimisiä suorittimia. 

## Nimi

Sana *rybka* merkitsee *pientä kalaa* tšekin kielessä (ja monissa muissa slaavilaisissa kielissä). Alexander Schmidt kysyi eräässä haastattelussa Vasik Rajlichilta, "Valitsitko nimen Rybka, koska ohjelma aina luiskahti käsistäsi kuin pieni kala?" Hän vastasi: "Nimestä Rybka puheenollen – olen pahoillani mutta se pysyy pienenä salaisuutenani."

## Lähteet
Scooby-Doo ja saaren zombiet

**Scooby-Doo ja saaren zombiet** (*Scooby-Doo on Zombie Island*. Esitetty Suomessa myös nimellä **Scooby-Doo zombiesaarella**) on vuonna 1998 suoraan videolle julkaistu animaatioelokuva. Se oli samalla järjestyksessään ensimmäinen suoraan videolle tai DVD:lle julkaistu Scooby-Doon elokuvasarjassa, jonka se myös aloitti. Elokuvan ohjasi Jim Stenstrum ja pääosassa ääninäyttelivät Scott Innes, Billy West, Mary Kay Bergman, Frank Welker ja B.J. Ward. Mukana olivat myös Adrienne Barbeau ja Mark Hamill. Elokuva oli omistettu edesmenneelle Don Messickille, joka toimi Scooby-Doon alkuperäisenä äänenä aina kuolemaansa asti. Se oli myös Warner Bros. Animationin ensimmäinen tuottama Scooby-Doo-aiheinen elokuva.

## Juoni

Elokuva alkaa takaa-ajolla, kun Mysteeri Oy:tä jahtaa vihreä peikkomainen hirviö. Shaggyn onnekkaan onnettomuuden myötä ryhmä saa napattua hirviön. Alku olikin kuitenkin Daphnen kertoma tarinan omassa televisio-ohjelmassaan. Vuosien ajan he olivat paljastaneet valeaaveita ja hirviöitä poistamalla heidän naamionsa. Nyt he olivat menneet omille teilleen. Daphne ja Fred perustivat oman televisiosarjan. Velma avasi pääasiassa mysteerikirjoja sisältävän kirjakaupan, kun taas Scooby-Doo ja Shaggy ovat kiertäneet työpaikoista toiseen saamatta itselleen pysyvää työtä. Fred päättää kuitenkin, että Daphnen televisiosarjan seuraavassa jaksossa pitäisi olla oikean aaveen jäljittäminen ja kokoaa vanhan jengin takaisin yhteen matkatakseen Louisianaan, jossa he tapaavat entisajan tapaan naamioituneita aaveita ja hirviöitä.

## Äänirooleissa

## Suomenkielinen versio
### Äänirooleissa

### Toteutus
* Ohjaus ja käännös: Jaana Bister
* Äänitys: Jari Ikonen, Tiina Raekallio, Petri Virtanen
* Miksaus: Jari Ikonen
* Tuotantosihteeri: Hannele Karppinen
* Tuottaja: Jaana Hovinen
* Studio: Tuotantotalo Werne

## Aiheesta muualla
*Leffatykin arvostelu
Toyota TF104

**Toyota TF104** oli itävaltalaisen Gustav Brunnerin suunnittelema auto, jolla Formula 1 -talli Toyota kilpaili kaudella 2004. Autoa ajoivat pääasiassa Cristiano da Matta ja Olivier Panis. Autossa oli Michelinin renkaat ja se käytti Esso:n poltto- ja voiteluaineita. Kausi sujui kuitenkin jälleen suurista odotuksista huolimatta heikosti. TF104:llä saavutettiin ainoastaan yhdeksän MM-pistettä. Toyota sijoittui valmistajien MM-sarjassa edelliskauden tapaan kahdeksanneksi.

## Menestys kilpailuittain

‡ – Japanin GP:ssä Briscoen oli tarkoitus ajaa harjoituksissa, mutta ne peruttiin huonon sään takia.
Reinfeld

**Reinfeld** on kaupunki Stormarnin piirikunnassa, Schleswig-Holsteinin osavaltiossa, Saksassa. Kaupunki kuuluu Hampurin metrolialueeseen. Asukkaita Reinfeldissa oli 31. joulukuuta 2007 8&nbsp;467 ja väestötiheys oli 488 as/km². Kaupungin pinta-ala on 17,36 neliökilometriä. Reinfeldin pormestari on Gerhard Horn.

Kaupunki sijaitsee lähellä Bundesautobahn 1 -tietä (A1). Matkaa kaupungista Lyypekkiin on 15 kilometriä, Kieliin 67 km, Pohjanmerelle 115 km ja Hampurin keskustaan 53 km.

Kaupungin nähtävyyksiä ovat muun muassa kotiseutumuseo (), vuonna 1907 rakennettu raatihuone ja Matthias-Claudius-kirkko.

## Ystävyyskaupungit
* Saint-Pryvé-Saint-Mesmin Ranskassa, 
* Kaliska Puolassa
* Neubukow Mecklenburg-Etu-Pommerissa 

## Kuuluisia asukkaita
*Matthias Claudius, (1740–1815), kirjailija (*Der Wandsbeker Bothe* -lehti)
*Paul Freiherr von Schoenaich, (1866–1954), kenraalimajuri ja pasifisti
*Joachim Mähl, runoilija

## Lähteet

## Aiheesta muualla

*Viralliset kotisivut
Molukkienparatiisikalastaja

**Molukkienparatiisikalastaja** (*Tanysiptera galatea*) on Molukeilla ja Uudessa-Guineassa elävä lintu, joka kuuluu kuningaskalastajien heimoon.

## Koko ja ulkonäkö

Linnun pituus normaalisti 28 senttimetriä. Väritykseltään se on sinivalkomusta ja nokka on oranssi. Sillä on poikkeuksellisen pitkät pyrstösulat ja se liittynee soitimeen.

## Elinympäristö

Lintu elelee metsissä ja on mielellään oksistossa tähyilemässä saalista, joita ovat pääasiassa tuhatjalkaiset ja liskot.

## Ravinto

Linnun ravintoon kuuluu tuhatjalkaiset, liskot sekä hyönteiset. Lintu voi kaivaa maan pintakerrosta löytääkseen matoja.

## Lisääntyminen

Naaraat munivat 3–5 munaa ja molemmat emot hautovat niitä.

## Lähteet

*

### Viitteet

## Aiheesta muualla
*ITIS: Tanysiptera galatea(englanniksi)
S7 Airlines

**PJSC Siberia Airlines**  on venäläinen lentoyhtiö, joka operoi nimellä **S7 Airlines** ().

Yhtiö perustettiin toukokuussa 1992, muutama kuukausi Neuvostoliiton hajoamisen jälkeen. Sen kotipaikka on Moskova. Yhtiön solmukohtia ovat Novosibirskin kansainvälinen lentoasema, Domodedovon kansainvälinen lentoasema, Irkutskin lentoasema ja Tšeljabinskin lentoasema.

Yhtiö liittyi Oneworld-lentoyhtiöallianssiin 15. marraskuuta 2010, mutta sen jäsenyys keskeytettiin 19. huhtikuuta 2022 Venäjälle asetettujen pakotteiden seurauksena.

Lentoyhtiöllä on 98 konetta. Kohteiden määrä on 73.

## Laivasto

Yhtiön laivasto vuonna 2019:

Vuonna 2019 laivaston keski-ikä oli 10 vuotta.

## Lähteet

## Aiheesta muualla

*Yhtiön verkkosivut
Djamel Limam

**Jameleddine ”Djamel” Limam** (s. 11. kesäkuuta 1967) on tunisialainen entinen jalkapalloilija, pelipaikaltaan hyökkäävä keskikenttäpelaaja. Hän voitti kahdesti Tunisian cupin Club Africainin paidassa vuosina 1998 ja 2000, sekä Arabian cup voittajien cup vuonna 2002 Stade Tunisienin paidassa.

## Saavutukset
* Arabian Cup-voittajien cup: 2002
* Tunisian cup: 1998, 2000

## Aiheesta muualla
* National Football Teams 
* Weltfussball 
* Olympics at Sports-Reference.com
Jani Luukkonen

**Jani-Petteri Luukkonen** (s. 7. kesäkuuta 1977 Mikkeli) on entinen suomalainen jalkapalloilija, joka päätti pelaajauransa kauden 2011 jälkeen. Pelipaikaltaan Luukkonen oli maalivahti. Luukkonen toimii nykyisin AC Oulun maalivahtivalmentajana ja Tervareiden junioripäällikkönä.

Jani Luukkonen aloitti pelaajauransa MP:ssa, josta hän siirtyi kauden 1998 jälkeen Seinäjoelle TP-Seinäjoen joukkueeseen. Kahden Seinäjoella vietetyn kauden jälkeen Luukkonen siirtyi Ouluun, jossa hän edusti 2001–2002 Tervareita ja 2003–2006 AC Oulua. Luukkonen pelasi kaikki AC Oulun 104 sarjaottelua 2003–2006. Kauden 2006 jälkeen Luukkonen siirtyi MyPa:n kakkosmaalivahdiksi 2007–2008, mutta palasi kahden kauden jälkeen takaisin Ouluun. Kaudella 2009 Luukkonen pelasi FC OPA:n maalilla Kakkosessa. Vuosina 2010–2011 Luukkonen toimi AC Oulun kakkosmaalivahtina.

## Lähteet
Fritz Wepper

**Fritz Wepper** (17. elokuuta 1941 München, Saksa – 25. maaliskuuta 2024) oli saksalainen näyttelijä.

Wepperin tunnetuimpia rooleja on rikostarkastaja Harry Klein rikossarjassa *[[Derrick]]*, jota hän esitti koko sarjan ajan vuodesta 1974 vuoteen 1998. Ennen siirtymistään *Derrickiin* vuonna 1974 Wepper esitti samaa hahmoa poliisisarjassa *[[Komissaari (televisiosarja)|Komissaari]]*. *Komissaarissa* Harry Kleinin roolin tilalle tuli hänen veljensä, roolihahmo Erwin Klein, jota näytteli Wepperin nuorempi veli Elmar Wepper.

Wepper näytteli myös vuoden 1972 musikaalielokuvassa *[[Cabaret (elokuva)|Cabaret]]* sekä vuoden 1959 sotaelokuvassa *[[Silta (vuoden 1959 elokuva)|Silta]]*.

Fritz Wepper meni vuonna 1979 naimisiin Angela von Hohenzollernin kanssa. Myös heidän tyttärensä Sophie (s. 1981) on näyttelijä.

## Lähteet

## Aiheesta muualla
*
Maay

**Maay** (myös: Af Maay, Afmaay, Af-Maay Tiri, Af-May, Af-Maymay, Rahanween, Rahanweyn) kuuluu afroaasialaisten kieltenitäkuušilaiseen haaraan, ja sitä kirjoitetaan latinalaisin kirjaimin. Sitä puhutaan lähinnä in Somaliassa ja sen naapurimaiden Etiopian ja Kenian niissä osissa, jotka rajoittuvat Somaliaan. Kielen puhujia sanotaan sab-somaleiksi. Kielen puhujien keskuspaikka on Baidoa.
## Lähteet
* Maay-kieli

## Aiheesta muualla
*Cultural Orientation Resource Center
Voltas

**Voltas** oli joensuulainen, englanniksi laulava pop-rockyhtye. Yhtye on levyttänyt yhden albumin ja neljä ep-levyä. Julkaisijana on toiminut lahtelainen Levy-yhtiö.
Yhtye toimi aktiivisena vuosina 2004-2008

## Diskografia
;Albumit
* Supermarket Lights (2006)

;Singlet/ep-levyt
* Split, ep (2005)
* Seventeen, ep (2006)
* Waltz 47, single (2006)
* A Happy Future In the End, ep (2007)

## Kokoonpano
* Kaapo Kokkonen, laulu
*Jan-Kristian Kurkola, kitara
*Tuomas Juntunen, kitara
*Jukka Nyman, basso
*Lassi Piipponen, rummut

### Entiset jäsenet
*Jani Kuittinen, basso (2005-2006)

## Aiheesta muualla
* Myspace
* Kotisivu
Iikka Juura

**Iikka Juura** (s. 14. lokakuuta 1988 Kouvola) on entinen suomalainen jalkapalloilija. Hän oli pelipaikaltaan laitapuolustaja. Viimeksi Juura pelasi Tampereen Pallo-Veikoissa kaudella 2010.

Myllykosken Pallon kasvatti Juura pelasi yhden ottelun Veikkausliigassa kaudella 2006. Hän on pelannut myös Ykköstä Hämeenlinnassa ja Kakkosta MP:ssä.

## Lähteet
Toni Lindberg

**Toni Lindberg** (s. 23. syyskuuta 1985 Ruotsinpyhtää) on entinen suomalainen jalkapalloilija ja Veikkausliigassa pelaavan FC Lahden jalkapallovalmentaja. Peliuransa aikana hänen pelipaikkansa oli keskuspuolustaja.

## Ura pelaajana

Lindberg on Myllykosken Pallon kasvatti, mutta ensimmäiset ottelunsa aikuisten sarjatasoilla hän pelasi Kaakkois-Suomen Vitosen elimäkeläisessä Villisioissa kaudella 2002. Hän pelasi alemmilla sarjatasoilla myös Valkealan Kajossa ja FC Kuusankoskessa, kunnes palasi kasvattajaseuransa liigajoukkueeseen kaudeksi 2008.

Lindberg debytoi Veikkausliigassa 8. toukokuuta 2008 ottelussa Jaroa vastaan ja vakiinnutti paikkansa MYPAn joukkueessa kaudella 2009. Kaudella 2011 hän oli liigan ainoa kenttäpelaaja, joka pelasi kaikki ottelut alusta loppuun. Kauden lopulla hänet valittiin MYPAn vuoden pelaajaksi ja kutsuttiin maajoukkueleirille.

Lindbergin sopimus MYPAn kanssa päättyi kauteen 2011, jonka jälkeen hän lähti hakemaan pelipaikkaa Suomen ulkopuolelta. Helmikuussa 2012 hänen uudeksi seurakseen vahvistui uzbekistanilainen Mashʼal Muborak. Hän edusti seuraa heinäkuuhun 2012 asti ja pelasi yhdeksässä Uzbekistanin liigan ottelussa.

Elokuussa 2012 Lindberg teki sopimuksen Norjan toiseksi korkeimmalla sarjatasolla Adeccoligaenissa pelanneen Altan kanssa. Samaan aikaan seuraan siirtyi maanmies Ville Taulo.

Kauden 2013 Lindberg pelasi Ykkösen KooTeePeessä, ja kaudeksi 2014 hän palasi Myllykosken Palloon.

Pelaajauransa Lindberg päätti Kouvolan Susissa (2. div) kaudella 2015.

## Valmennusura
Pelaajauran jälkeen Lindberg siirtyi saumattomasti valmennuksen puolelle. Kaudella 2015 pelatessaan Kouvolan Susissa Lindberg toimi samalla Susien kakkosjoukkueen (4. div) päävalmentajana. Kaudesta 2016 lähtien Lindberg keskittyi yksinomaan valmentamiseen. Kaudella 2016 Lindberg toimi Susien edustusjoukkueen (2. div) apuvalmentajana. Seuraavalla kaudella Lindberg siirtyi Susien päävalmentajaksi kauden puolivälissä. Vaikean kauden päätteeksi Sudet tippui 3. divisioonan puolelle. Kaudella 2018 Lindberg johdatti Sudet takaisin 2. divisioonaan tappiottoman kauden päätteeksi.

Kaudelle 2019 Lindberg siirtyi FC Lahden Akateemian valmentajaksi vastuualueenaan B-pojat. Kaudella 2020 Lindberg jatkaa B-poikien päävalmentajana sekä toimii FC Lahden edustuksen apuvalmentajana.

### Valmennuskoulutus
Jalkapallovalmentajan tutkinnoista Lindberg on suorittanut UEFA B (2018), UEFA A (2019) ja UEFA Pro (2023) -tutkinnot. Lisäksi Lindberg on suorittanut valmentajan ammattitutkinnon (VAT).

## Lähteet

## Aiheesta muualla

* Toni Lindberg Veikkausliigan sivustolla
* Toni Lindberg Myllykosken Pallon sivustolla
Beagle-harrier

**Beagle-harrier** on ranskalainen koirarotu, joka on alkanut saavuttaa suosiota kotimaassaan, mutta on lähes tuntematon sen ulkopuolella. Vuonna 2018 se oli Ranskassa 18. suosituin paikallinen rotu - listauksessa se on 19. suosituin, mutta tämä johtuu ainoastaan siitä, että virallinen listaus laskee myös madagaskarilaisen coton de tuléarin ranskalaiseksi roduksi.

## Ulkonäkö

Beagle-harrier on keskikokoinen, normaalirakenteinen, ketterä, sopusuhtainen ja tarmokas koira. Pää on keskivahva. Kallo on suhteellisen leveä, niskakyhmy vähäinen. Kuononselkä on melko suora, otsapenger ei korostunut. Kuono ja kallo ovat suunnilleen yhtä pitkät. Kirsu on musta. Silmät ovat tummat, ilme eloisa, avoin ja älykäs. Korvat ovat riippuvat, melko lyhyet, keskileveät ja silmälinjan tasolle kiinnittyneet, keskiosastaan pyöristyneet. Kaula on yläosastaan hieman kaartuva, rintakehä syvä. Selkä on kiinteä, lyhyt ja lihaksikas, lanne lihaksikas, vahva ja mahdollisesti hieman kaartuva. Vatsaviiva on melko suora. Eturaajat ovat suorat ja vahvat, reidet täyteläiset, pitkät ja lihaksikkaat, kintereet matalat. Käpälät ovat tiiviit, päkiät lujat ja paksut. Liikkeet ovat eloisat, joustavat ja vaivattomat. Karvapeite on melko lyhyt, tiheä ja sileä. Väritys on tricolor eli kolmivärinen - käytännössä kellanruskea mustalla manttelilla ja valkoisin merkein. On kuitenkin olemassa myös harmaita yksilöitä, joten tricolor voi olla myös kellanruskea-harmaa-valkoinen. Säkäkorkeus on 45–50 cm.

## Luonne ja käyttäytyminen
Beagle-harriereita pidetään erinomaisina metsästyskoirina. Ranskassa on edelleen pieniä beagle-ajueita, mutta näyttelyissä rotu on hyvin harvinainen. 

## Alkuperä
Rotu syntyi 1920–1930-luvulla, kun paroni Gérard Grandin de l'Epriever ystäviensä kanssa risteytti kaksi englantilaista rotua, beaglen ja harrierin, keskenään. Beaglelta toivottiin herkkää vainua ja harrierilta äärimmäistä nopeutta. Tuloksena oli ajuekoira, jota käytetään pääasiassa jäniksen metsästykseen.

## Lähteet